12. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Ε.18620 της 17 Δεκ. 1954/10 Ιαν.  1955 Περί ιδρύσεως Τελωνείου Βιομηχανίας Ευφλέκτων Υλών. Λαβόντες υπ’ όψιν τας διατάξεις των άρθρων α)17 του Νόμ. 928/1917 «περί οργανισμού Τελωνειακής Υπηρεσίας» (ΦΕΚ 218/Α/17), β)2 του Νόμ. 940/1943 «περί οργανικής συνθέσεως του προσωπικού των Περιφερειακών Οικονομικών Υπηρεσιών του Κράτους» (ΦΕΚ 392/43), γ)1 παρ. 3 του Α.Ν. 1347/1949 «περί οργανώσεως υπηρεσιών τινων της αρμοδιότητος του Υπουργείου Οικονομικών (ΦΕΚ 329/Α/49), δ)1 παρ. 5 του Νόμ. 1165/1918 «περί Τελωνειακού Κώδικος» (ΦΕΚ 59/Α/1918), ε)19 παρ. 1 του Νόμ. 2096/1952 «περί τροποποιήσεως και συμπληρώσεως διατάξεών τινων του Τελωνεικού Κώδικος και άλλων τινών διατάξεων» (ΦΕΚ 113/Α/1952) και ς)την από 26.10.1954 αίτησιν της Α.Ε. Ελληνικού Πυριτιδοποιείου και Καλυκοποιείου «περί ιδρύσεως αυτοτελούς Τελωνείου προς παρακολούθησιν των εργασιών της Εταιρείας ταύτης», αποφασίζομεν: Ι.Συνιστώμεν Τελωνείον Α΄ τάξεως υπό την ονομασίαν «Τελωνείον Βιομηχανίας Ευφλέκτων Υλών», εδρεύον εν Αθήναις, υπαγόμενον εις την Διεύθυνσιν Τελωνείων Πειραιώς. ΙΙ.Η σύνθεσις του προσωπικού του Τελωνείου τούτου ορίζεται εις ένα Τελώνην α΄ τάξεως, δύο ελεγκτάς α΄ ή β΄ τάξεως, δύο εισηγητάς ή γραμματείς, ένα δεκάρχην και τέσσαρας τελωνοφύλακας. ΙΙΙ.Το ανωτέρω Τελωνείον καθίσταται αρμόδιον δια την εισαγωγήν, διαμετακόμισιν, αποταμίευσιν, αποστολήν κλπ. των εκ του εξωτερικού εισαγομένων υπό της Εταιρείας Ελληνικού Πυριτιδοποιείου και Καλυκοποιείου παντός είδους εμπορεύματος ως και πρώτων υλών προς μεταποίησιν και επανεξαγωγήν, ως επίσης και δια την μεταφοράν ή εξαγωγήν υπό ταύτης εγχωρίων προϊόντων και ελευθέρων τέλους εμπορευμάτων. Η χωρική δικαιοδοσία του Τελωνείου τούτου επεκτείνεται επί πασών ανεξαιρέτως των εγκαταστάσεων των εργοστασίων της ως άνω Εταιρίας εν Πειραιεί, Αθήναις και Ελευσίνι. Ο ενδεικνυόμενος τεχνικός έλεγχος επί των ανωτέρω ειδών ασκείται υπό του εν Αθήναις Παραρτήματος του Γεν. Χημείου του Κράτους. Αι υπό του Β.Δ. της 17 Αυγ. 1954 «περί καθορισμού διαδικασίας ατελούς εισαγωγής μηχανημάτων κλπ. (ΦΕΚ 198/Α/54), ατέλειαι χορηγούνται υπό του Προϊσταμένου του δια της παρούσης συνιστωμένου Τελωνείου. IV.Τα δια των Τελωνείων Πειραιώς, Αθηνών, Αερολιμένος Αθηνών και Ελευσίνος εισαγόμενα υπό της Εταιρίας εμπορεύματα και πρώται ύλαι μεταφορτώνονται απ’ ευθείας δια το Τελωνείον  Βιομηχανίας Ευφλέκτων Υλών βάσει απλής αδείας και αποσπάσματος δηλωτικοί του αρμοδίου Τελωνείου. Η μεταφόρτωσις ενεργείται συνοδεία οργάνων του Τελωνείου Βιομηχανίας Ευφλέκτων Υλών δια θαλάσσης ή δια φορτηγών αυτοκινήτων. Τα Τελωνειακά όργανα συνοδείας ορίζονται, κατόπιν προφορικής αιτήσεως της Εταιρίας, δι’ ειδικού δελτίου υπό του Προϊσταμένου του Τελωνείου Βιομηχανίας Ευφλέκτων Υλών, εις ο αναφέρεται και η θέσις εκφορτώσεως των εμπορευμάτων. Το δελτίον τούτο εγχειριζόμενον εις τα όργανα συνοδείας, προσάγεται υπ’ αυτών εις το Τελωνείον μεταφορτώσεως, παρ’ ου και θεωρείται. Εις περίπτωσιν μη επαρκείας του προσωπικού του Τελωνείου Βιομηχανίας Ευφλέκτων Υλών, δια την συνοδείαν των ούτω εισαγομένων ειδών και ειδικώς προκειμένου περί των εις χύμα πρώτων υλών κλπ. ακολουθείται η κατωτέρω διαδικασία: Επί τη καταθέσει υπό του πλοιάρχου ή πράκτορας παρά τω αρμοδίω Τελωνείω της κατά τας διατάξεις του άρθρ. 38 του Τελωνειακού Κώδικος προβλεπομένης αιτήσεως και κατόπιν της παρά του Τελωνείου τούτου εξετάσεως των προς μεταφόρτωσιν ως άνω χύμα πρώτων υλών κλπ. θα επιτρέπηται η προώθησις τούτων δι’ αυτοκινήτων εις τας αποθήκας της ως άνω Εταιρίας, άνευ συνοδείας, ειδοποιουμένου παραλλήλως υπό του Τελωνείου μεταφορτώσεως του τοιούτου Βιομηχανίας Ευφλέκτων Υλών. Έκαστον αυτοκίνητον θα εφοδιάζηται δια δελτίου εκδιδομένου εκ των εν χρήσει βιβλίων τμηματικής παραλαβής τελωνιζομένων εμπορευμάτων. Έν αντίτυπον εκ των εν λόγω βιβλίων θέλει διατεθή αποκλειστικώς δια τας εν λόγω μεταφορτώσεις. Εις το δελτίον τούτο θα αναγράφηται το είδος του εμπορεύματος ως και το μικτόν και καθαρόν βάρος αυτού. Το δελτίον τούτο θα παραδίδηται υπό του οδηγού, του αυτοκινήτου, κατά την εις την αποθήκην άφιξίν του, εις τον Τελωνειακόν Ελεγκτήν του Τελωνείου Βιομηχανίας Ευφλέκτων Υλών, όστις θα προέρχηται αμέσως εις την αναζύγισιν κλπ. του εμπορεύματος. Το Τελωνείον Βιομηχανίας Ευφλέκτων Υλών θα αποστέλλη το εν λόγω δελτίον μετ’ αντιγράφου του σχετικού αποσπάσματος δηλωτικού εις το αρμόδιον Τελωνείον μεταφορτώσεως δια τα περαιτέρω. V.Τα δια του λιμένος Ελευσίνος εισαγόμενα υπό της Εταιρίας εμπορεύματα και πρώται ύλαι δύνανται να εκφορτώνωνται απ’ ευθείας εις την προβλήτα των εκεί εγκαταστάσεων τη παρουσία οργάνων του Τελωνείου Βιομηχανίας Ευφλέκτων Υλών, μετά προηγουμένην τήρησιν των ως άνω οριζομένων διατυπώσεων. (Μετά την σελ. 86) Σελ. 86,01 173-15 - 142 Διεύθυνση Tελωνείων Πειραιά 30.Α.η.12 VI.Η επαλήθευσις των ως άνω εμπορευμάτων και πρώτων υλών δια τον αιτηθέντα τελωνειακόν προορισμόν θα ενεργήται επί τη καταθέσει των οικείων τελωνειακών εγγράφων εις το Τελωνείον Βιομηχανίας Ευφλέκτων Υλών παρ’ ελεγκτών αυτού εντός των αποθηκών ή περιβόλων των εργοστασίων της Εταιρίας, θεωρουμένων ως Τελωνειακών ελεγκτηρίων. VII.Δια την κατά τας κειμένας διατάξεις αποταμίευσιν των παραγομένων υπό της Εταιρίας εντελών βιομηχανικών προϊόντων, επιτρέπεται η αναγνώρισις υπό του Προϊσταμένου του Τελωνείου Βιομηχανίας Ευφλέκτων Υλών καταλλήλων και ασφαλών αποθηκών της Εταιρίας επί τη παροχή της κατά Νόμον εγγυήσεως και υπό τον όρον της τηρήσεως υπό της Τελωνειακής ταύτης Αρχής, της μιας των ανομοίων κλειδών των αποθηκών τούτων. VIII.Ειδικώς τα υπό της ως άνω Εταιρίας παραγόμενα εντελή βιομηχανικά προϊόντα δια λογαριασμόν του Ν.Α.Τ.Ο. και μέχρι παραδόσεως τούτων εις τα κράτη μέλη του Ν.Α.Τ.Ο. δύνανται να παραμένωσιν εις τας αποθήκας της εν λόγω Εταιρίας, υπό την επίβλεψιν και ευθύνην ταύτης ως και της Μονίμου Επιτροπής Παραλαβής Πυρομαχικών, μέχρι της τελικής διαθέσεώς των. Τα εν λόγω είδη θα παραδίδωνται εις τα Κράτη Μέλη του Ν.Α.Τ.Ο. βάσει πρωτοκόλλου παραδόσεως και παραλαβής. Το πρωτόκολλον τούτο θα προσυπογράφηται υπό της ως άνω Εταιρίας, της Μ.Ε.Π.Π. ως και του εκπροσώπου του παραλαμβάνοντος Κράτους. Αντίτυπον του πρωτοκόλλου τούτου θα διαβιβάζηται εις το Τελωνείον Βιομηχανίας Ευφλέκτων Υλών προς συσχέτισιν μετά της οικείας αναλυτικής καταστάσεως της Μ.Ε.Π.Π. της διαλαμβανούσης τας χρησιμοποιηθείσας πρώτας ύλας προς κατασκευήν των παραδοθέντων εντελών βιομηχανικών προϊόντων. Τα δια το εξωτερικόν προοριζόμενα ως άνω είδη θα εξάγωνται δυνάμει διασαφήσεων εξαγωγής. ΙΧ.Η φόρτωσις προς εξαγωγήν εις την αλλοδαπήν των υπό της Εταιρείας παραγομένων εντελών βιομηχανικών προϊόντων δύναται να ενεργήται απ’ ευθείας εκ της προβλήτος των εν Ελευσίνι εγκαταστάσεων αυτής επί τη τηρήσει των νομίμων διατυπώσεων και παρουσία οργάνων του Τελωνείου Βιομηχανίας Ευφλέκτων Υλών. Χ.Η Εταιρία υποχρεούται να διαθέτη εκάστοτε τα αναγκαιούντα μεταφορικά μέσα δια την μεταφοράν του αρμοδίου Επιθεωρητού και του προσωπικού του Τελωνείου Βιομηχανίας Ευφλέκτων Υλών κατά την ενέργειαν των εν τη παρούση διατυπώσεων. Σελ. 86,02 ΧΙ.Η Εταιρία υποχρεούται να ασφαλίση εις μίαν των ανεγνωρισμένων Ασφαλιστικών Εταιριών το προσωπικόν του Τελωνείου Βιομηχανίας Ευφλέκτων Υλών και τον αρμόδιον Επιθεωρητήν Τελωνείων κατά των κινδύνων ζωής, αναπηρίας και τραυματισμού, κατά την παραμονήν εις τα συγκροτήματα, την μεταφοράν του εις αυτά ή εξ αυτών και την συνοδείαν κατά την μεταφόρτωσιν των πρώτων υλών κλπ. ή των εντελών βιομηχανικών προϊόντων. Το, δι’ έκαστον των κινδύνων τούτων κατά βαθμόν ιεραρχίας προσωπικού, ποσόν της ασφαλίσεως ως και η Ασφαλιστική Εταιρία εις την οποίαν γίνεται η ασφάλισις, εγκρίνεται εκάστοτε παρ’ ημών. ΧΙΙ.Η Εταιρία υποχρεούται να διαθέτη ιδιαίτερον κατάλληλον οίκημα ή διαμέρισμα δια την εγκατάστασιν των γραφείων και υπηρεσιών του Τελωνείου Βιομηχανίας Ευφλέκτων Υλών. ΧΙΙΙ.Τα αντίστοιχα αρχεία και εκκρεμή παραστατικά των Τελωνείων Πειραιώς, Αθηνών, Αερολιμένος Αθηνών και Ελευσίνος, θέλουσι παραδοθή εις το Τελωνείον Βιομηχανίας Ευφλέκτων Υλών βάσει λεπτομερούς πρωτοκόλλου παραδόσεως και παραλαβής, αντίγραφον του οποίου θέλει υποβληθή και ημίν εις τριπλούν (Διεύθυνσις 9ην – Τμήματα Β΄ και Γ΄, Διεύθυνσιν 10ην – Τμήμα Β΄) ως και εις Διεύθυνσιν Τελωνειακού Ελέγχου υπό του Τελωνείου Βιομηχανίας Ευφλέκτων Υλών. XIV.Την γενικήν εποπτείαν των εργασιών του δια της παρούσης συνιστωμένου Τελωνείου ανατίθεμεν εις τον Οικονομικόν Επιθεωρητήν Τελωνείων Θεμ. Ζωτιάδην. Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. - 143 30.Α.η.12 Διεύθυνση Tελωνείων Πειραιά 